
	1.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums
Lūdzam anotācijas 3.sadaļas punktā “Cita informācija” sniegt skaidrojumu:
         - kāpēc nepieciešamas finansējuma pārdales un noteikumu projekta īstenošanu nevar nodrošināt Satiksmes ministrijas valsts budžeta apakšprogrammas 23.04.00 "Mērķdotācijas pašvaldību autoceļiem (ielām)" ietvaros;
         - kāpēc izmaiņas starp apakšprogrammām 23.04.00 "Mērķdotācijas pašvaldību autoceļiem (ielām)" un 23.06.00 "Valsts autoceļu uzturēšana un atjaunošana" būtu veicamas reizi ceturksnī nevis vienu reizi gadā budžeta sagatavošanas procesa ietvaros, kā arī kāds būtu prognozētais pārdalāmā finansējuma apmērs vienam gadam;
         - kā noteikumu projektā piedāvātās izmaiņas un anotācijā minētais par nepieciešamo finansējuma pārdali ietekmēs situāciju ar valsts autoceļu uzturēšana un atjaunošanai pieejamo finansējumu.
Piedāvātā redakcija
-
	Guna Federe (FM)

	2.
	Noteikumu konsolidētā versija
9.2 Šo noteikumu 9.1 punktā minēto papildu mērķdotāciju attiecīgajai pašvaldībai Satiksmes ministrija sāk pārskaitīt pēc 1 mēneša, sākot ar nākamo ceturksni pēc valsts vietējā autoceļa vai tā posma pārņemšanas attiecīgās pašvaldības īpašumā.
	Priekšlikums
Lūdzam izvērtēt, vai nebūtu precizējams termiņš, kad Satiksmes ministrija sāk pārskaitīt mērķdotāciju attiecīgajai pašvaldībai, lai tas būtu vieglāk uztverams un saprotamāks, piemēram, norādot, ka "... mērķdotāciju attiecīgajai pašvaldībai Satiksmes ministrija sāk pārskaitīt ar nākamā ceturkšņa otro mēnesi pēc valsts vietējā autoceļa vai tā posma pārņemšanas attiecīgās pašvaldības īpašumā".
Piedāvātā redakcija
-
	Lāsma Locāne (FM)



